|  |
| --- |
| Izziņa par atzinumos sniegtajiem iebildumiem par Veselības ministrijas informatīvā ziņojumā projektu “par SIA “Rīgas Austrumu klīniskā universitātes slimnīca” infrastruktūras sakārtošanu” **(VSS – 349)** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |  |
| --- | --- | --- | --- | --- |
| Datums |  | | | |
|  |  | | | |
| Saskaņošanas dalībnieki | Tieslietu ministrija, Finanšu ministrija, Latvijas Brīvo arodbiedrību savienība, Ekonomikas minsitrija, Finanšu ministrija | | | |
|  | Pārresoru koordinācijas centrs, Valsts kanceleja | | | |
| Saskaņošanas dalībnieki izskatīja šādu ministriju (citu institūciju) iebildumus | |  |  | | |
|  | |  | | | |
|  | | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
|  | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | | 3 | 4 | 5 |
| 1 | Ziņojuma projekts | | **Pārresoru koordinācijas centrs**.  Lūdzam papildināt Informatīvā ziņojuma sadaļu "RAKUS infrastruktūras attīstība", sniedzot plašāku apskatu par visiem RAKUS plānotajiem investīciju projektiem 2020.-2025.gadam, norādot arī detalizētāk projektu izmaksas, it īpaši, centrālā korpusa būvniecības izmaksas, ņemot vērā, ka RAKUS vidēja termiņa darbības stratēģijas projektā tās nebija norādītas. Tas sniegtu plašāku ieskatu par RAKUS darbības nodrošināšanai kopējām nepieciešamajām investīcijām un Informatīvajā ziņojumā minēto ceļu izbūvi (t.sk. zemes atsavināšanu). Tā kā RAKUS ilglaicīgi strādā ar zaudējumiem, tad ir būtiski informēt valdību, vai pārējās plānotās investīcijas, it īpaši centrālā korpusa būvniecība, tiks finansēta no pašu/ aizņemtiem līdzekļiem vai tiks prasīts papildu valsts finansējums. | **Ņemts vērā** | RAKUS Vidējā termiņa darbības stratēģijas 2020. – 2022.gadam Pielikumā Nr.4 ir norādīti realizējamie ERAF, VGA un NVD finansētie projekti, kas plānoti Slimnīcā.  Viens no attīstības virzieniem ir ārstniecības pakalpojumu koncentrēšana Hipokrāta ielas kompleksā. Lai nodrošinātu Slimnīcas resursu efektīvāku izmantošanu un būvju uzturēšanas izmaksu samazināšanu, Slimnīcas ārstniecības pakalpojumus ir nepieciešams koncentrēt Hipokrāta ielas kompleksā. Šim nolūkam ir nepieciešams izveidot papildus ārstniecības korpusu jeb Centrālo korpusu. Tādejādi tiks īstenota stacionāru „Tuberkulozes un plaušu slimību centrs”, „Latvijas Infektoloģijas centrs” un “Biķernieki” integrācija vienotā kompleksā Hipokrāta ielā, optimizējot struktūrvienību skaitu. Tiks izveidots vienots daudzprofilu diagnostikas un ārstniecības centrs, nodrošinot vienuviet visplašākā mēroga stacionāro un ambulatoro ārstniecības pakalpojumu klāstu. Šobrīd ir uzsākta Centrālā korpusa izveides tehniski ekonomiskā pamatojuma izstrāde, kas tiks pabeigta 2021.gada 1.ceturksnī. Pēc šī pamatojuma izstrādes tiks risināts jautājums par finansējuma piesaisti šī projekta realizēšanai. |
| **2.** | Veselības ministrija ir nodevusi RAKUS, kā valsts kapitālsabiedrībai savu tiešo funkciju nodrošināšanai, lietošanā un apsaimniekošanā valstij Veselības ministrijas personā (turpmāk tekstā – Veselības ministrija) piederošos nekustamos īpašumus… | | **Tieslietu ministrija**  Ziņojumā norādīts, ka Veselības ministrija ir nodevusi sabiedrībai ar ierobežotu atbildību “Rīgas Austrumu klīniskā universitātes slimnīca” (turpmāk – RAKUS) tās tiešo funkciju nodrošināšanai lietošanā un apsaimniekošanā vairākus valstij Veselības ministrijas personā piederošos nekustamos īpašumus, taču nav norādīts, uz kāda pamata minētie nekustamie īpašumi nodoti RAKUS.” Ņemot vērā minēto, ministrija aicina papildināt ziņojumu, norādot atsauci uz dokumentiem, saskaņā ar kuriem Veselības ministrija ir nodevusi attiecīgos nekustamos īpašumus RAKUS tiešo funkciju nodrošināšanai | **Ņemts vērā** | Veselības ministrija, pamatojoties uz 2009.gada 24.februārī noslēgto Nekustamā īpašuma apsaimniekošanas līgumu Nr.72, ir nodevusi RAKUS kā valsts kapitālsabiedrībai savu tiešo funkciju nodrošināšanai, lietošanā un apsaimniekošanā valstij Veselības ministrijas personā (turpmāk tekstā – Veselības ministrija) piederošos nekustamos īpašumus… |
| **3.** | Ziņojuma projekts | | **Tieslietu ministrija**  Ziņojumā norādīts uz Veselības ministrijai piederošām ēkām. Ministrija vērš uzmanību, ka saskaņā ar Valsts pārvaldes iekārtas likuma 91.panta pirmo daļu publiskas personas manta atrodas iestādes valdījumā. Ievērojot minēto, aicinām attiecīgi precizēt ziņojumā norādīto. | **Ņemts vērā** | Ziņojuma projektā VM piederošās ēkas aizstātas ar “valdījumā esošas ēkas” |
| **4.** | Esošās piebrauktuves pie RAKUS stacionāriem “Gaiļezers”, LOC un pie Patoloģijas centra notiek pa privātu, daļēji nomātu zemi,… | | **Tieslietu ministrija**  Ziņojumā norādīts, ka “esošās piebrauktuves pie RAKUS stacionāriem “Gaiļezers”, LOC un pie Patoloģijas centra notiek pa privātu, daļēji nomātu zemi”. Ņemot vērā, ka Civillikums neparedz nekustamā īpašuma daļēju nomu, ministrija pieļauj, ka ar minēto tekstu bija paredzēts norādīt, ka nomāta tiek daļa no attiecīgās zemes vienības | **Ņemts vērā** | “Esošās piebrauktuves pie RAKUS stacionāriem “Gaiļezers”, LOC un pie Patoloģijas centra notiek pa privātīpašniekiem piederošiem zemesgabaliem un nomāta tiek tikai daļa no attiecīgās zemes vienības, kā arī esošie piebraucamie ceļi ved tikai uz kompleksa dienvidu daļu, ziemeļu daļu atstājot no ārējās piekļuves izolētu. Situāciju sarežģī fakts, ka esošie piebraucamie ceļi faktiski savienojas vienā laukumā, iepretim NMPUK.” |
| **5.** | 3. Jautājumu par papildus nepieciešamo finansējumu 2021.gadā 858 000 *euro* apmērā, kas minēti Informatīvā ziņojumā norādītajā risinājumā, izskatīt Ministru kabineta sēdē kopā ar likumprojektu “Par valsts budžetu 2021.gadam” un likumprojektu “Par vidēja termiņa budžeta ietvaru 2021., 2022. un 2023.gadam”. | | **Finanšu ministrija**  Lūdzam precizēt protokollēmuma projekta 3.punktu, izsakot to šādā redakcijā: “Jautājumu par papildu valsts budžeta līdzekļu piešķiršanu 858 000 *euro* apmērā Informatīvā ziņojumā paredzēto pasākumu īstenošanai 2021.gadam izskatīt Ministru kabinetā likumprojekta “Par valsts budžetu 2021.gadam” un likumprojekta “Par vidējā termiņa budžeta ietvaru 2021., 2022. un 2023.gadam” sagatavošanas un izskatīšanas procesā kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām.” | **Ņemts vērā** | Jautājumu par papildu valsts budžeta līdzekļu piešķiršanu 931 619  *euro* apmērā Informatīvā ziņojumā paredzēto pasākumu īstenošanai 2022.gadam izskatīt Ministru kabinetā likumprojekta “Par valsts budžetu 2022.gadam” un likumprojekta “Par vidējā termiņa budžeta ietvaru 2022., 2023. un 2024.gadam” sagatavošanas un izskatīšanas procesā kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām.    Papildus informējam, ka tika precizēts  papildu valsts budžeta līdzekļu nepieciešamais finansējuma apmērs. |
| **6.** | Ziņojuma projekts | | **Finanšu ministrija**  Ņemot vērā, ka Ministru kabineta 2014.gada 2.decembra noteikumu Nr.737 “Attīstības plānošanas dokumentu izstrādes un ietekmes izvērtēšanas noteikumi” 29.punkts paredz, ka informatīvā ziņojuma projektam pievieno detalizētus aprēķinus par papildus nepieciešamā finansējuma ietekmi uz valsts budžetu un pašvaldību budžetiem atbilstoši normatīvajam aktam par tiesību akta sākotnējās ietekmes izvērtēšanas kārtību, lūdzam papildināt informatīvā ziņojuma projekta sadaļu “Ietekmes novērtējums uz valsts un pašvaldību budžetu” ar detalizētiem aprēķiniem par papildu nepieciešamo finansējumu. Gadījumā, ja šobrīd nav iespējams sniegt detalizētus aprēķinus, lūdzam informatīvā ziņojuma projektā sniegt skaidrojumu, kāpēc tos šobrīd nav iespējams pievienot, kā arī norādīt, ka detalizēti aprēķini tiks iekļauti prioritārā pasākuma pieteikumā. | **Ņemts vērā** | Skat., skaidrojumu informatīvā ziņojumā projekta “*Par SIA “Rīgas Austrumu klīniskā universitātes slimnīca” infrastruktūras sakārtošanu*” sadaļā “Ietekme uz valsts un pašvaldību budžetu”. |
| **7.** | Ziņojuma projekts | | **Pārresoru koordinācijas centrs**  Norādām, ka PKC sniedza atzinumu un iebildumus par nepieciešamajiem uzlabojumiem RAKUS vidēja termiņa darbības stratēģijas 2019.-2021.gadam projektā, un vēl nav saņēmis precizētu stratēģijas projektu vai apstiprinātu stratēģiju. Viens no būtiskākajiem iebildumiem bija tas, ka stratēģijas projekta periods bija pārāk īss (iesniegts 2019.gada 4.ceturksnī) un neietvēra pilnu investīciju īstenošanas ciklu, kā arī nebija skaidrs, no kādiem finansējuma avotiem tiks finansētas vairākas investīciju pozīcijas. | **Ņemts vērā** | Ar 2020.gada 31.augusta vēstuli Nr.A1/1.1-0/20/1769 “Par kapitālsabiedrības vidēja termiņa darbības stratēģijas projekta 2020.-2022.gadam iesniegšanu” RAKUS iesniedza VM un PKC precizētu Stratēģijas projektu.  Precizētās vidēja termiņa darbības Stratēģijas 5.pielikumā “Investīciju plāns” ir sniegta informācija par plānotajām investīcijām 2020.-2022.gadam, norādot finansējuma apjomu un avotu. Savukārt 5.pielikuma sadaļā “Papildus nepieciešamie līdzekļi” norādīts papildus nepieciešamā finansējuma apmērs 2021.-2024.gadam. |
| **8.** | Ziņojuma projekts | | **Pārresoru koordinācijas centrs**  Vēršam uzmanību, ka PKC iesniegtajā RAKUS vidēja termiņa darbības stratēģijas projektā nebija izceltas tieši pievadceļu vai RAKUS zemes nomas radītās problēmas. Tādēļ rodas jautājums, vai RAKUS ir izstrādāts infrastruktūras attīstības plāns, kas ietver kompleksu redzējumu par visas infrastruktūras attīstību vidējā termiņā vai ilgtermiņā | **Ņemts vērā.** | RAKUS infrastruktūras uzlabošanas pasākumi ir aktuāli jau ilgu laiku un regulāri tiek aktualizēti.  Šobrīd RAKUS ir uzsākti vairāki infrastruktūras attīstības projekti un to realizācija, kas turpināsies arī turpmākajos gados. Nozīmīgākie projekti tiek finansēti no Eiropas Reģionālās Attīstības fonda (ERAF) un valsts budžeta līdzekļiem.  Lai sakārtotu un optimizētu RAKUS infrastruktūru tuvākajos gados, ir nepieciešams realizēt arī citus vērienīgus infrastruktūras sakārtošanas un attīstības projektus. Šim nolūkam ir izstrādāts RAKUS fiziskās infrastruktūras (ēku un būvju) attīstības plāns, kur apvienoti visi līdz šim iesniegtie RAKUS infrastruktūras sakārtošanas un attīstības projekti un nepieciešamo investīciju apjoms laika periodam līdz 2027.gadam.  Atbilstoši vidēja termiņa darbības Stratēģijā noteiktajam nefinanšu mērķim Nr.NM6\_RV1 un 5.pielikuma sadaļai “Papildus nepieciešamie līdzekļi” - stacionāru jaunu ēku un infrastruktūras būvniecība un rekonstrukcija slimnīcas kapacitātes celšanai laika periodam no 2021.-2024.gadam ir nepieciešami 255 825 950 EUR.  Vidēja termiņa stratēģijas nefinanšu mērķa Nr.NM6\_RV1 aprakstā ir norāde uz infrastruktūras attīstības plānu, kas iesniegts VM. Šajā plānā viena no RAKUS fiziskās infrastruktūras (ēku un būvju) attīstības plāna aktivitātēm ir Nr.4.3. “Hipokrāta ielas teritorijas iekšējo ceļu tīkla atjaunošana (tai skaitā pievadceļi NMPUK, stacionāru apbraucamie ceļi), kā arī daudzstāvu autostāvvietas izveidošana. Pārkārtojot RAKUS infrastruktūru un pakalpojumu izvietojumu, paredzamas būtiskas izmaiņas transporta kustībai Hipokrāta ielas teritorijā. Lai novērstu iespējamās neatbilstības vai transporta kustības konfliktus, papildu iepriekš norādītajiem projektiem ir nepieciešams veikt ceļu uz Neatliekamās medicīnas un pacientu uzņemšanas klīniku atjaunošanu, kā arī apvedceļa izbūvi ap stacionāru “Gaiļezers”. Indikatīvs plānoto līdzekļu apjoms 2021.- 2023.gadam ir 9 040 000 EUR. |
| **9.** | Ziņojuma projekts | | **Pārresoru koordinācijas centrs**  Lūdzam papildināt Informatīvo ziņojumu, norādot, kādā veidā aprēķinātas izmaksas, kas saistītas ar valstij par labu atsavināmo zemesgabalu atsavināšanu. Vēršam uzmanību, ka zemesgabala, uz kura atrodas Latvijas Onkoloģijas centrs, atsavināšanas izmaksas atbilstoši platībai ir ievērojami mazākas nekā tās ir par zemesgabalu, uz kura atrodas Pataloģijas centrs un Tiesu medicīnas ekspertīze. Ņemot vērā, ka atbilstoši Valdības rīcības plāna 195.2.punktam Tieslietu ministrijas vadībā patlaban notiek darbs, lai īstenotu tiesu ekspertīžu institūta reformu nolūkā uzlabot tiesībaizsardzības institūcijām sniegto tiesu ekspertīžu pakalpojumu finansiālo un administratīvo efektivitāti, tai skaitā izvērtējot vienotas tiesu ekspertīžu iestādes izveidi valstī, aktuāls ir jautājums par zemesgabala ar kadastra nr. 01001222079 atsavināšanas lietderību | **Ņemts vērā** | Kadastrālā vērtība ir zemes un būvju vērtība, kas tiek aprēķināta pēc starptautiski atzītiem, vienotiem un valdības apstiprinātiem kritērijiem visā valstī, ņemot vērā īpašuma atrašanās vietu, reģistrētos datus par īpašuma kvalitatīvo stāvokli, izmantošanas veidu, platību, apgrūtinājumus un citus kritērijus, kā arī aprēķina pamatojoties uz Kadastra informācijas sistēmā fiksētajām ziņām.  Veselības ministrijas nostāja ir saglabāt Valsts tiesu medicīnas ekspertīžu centru kā atsevišķu iestādi savā padotībā, līdz ar ko neplāno to nodot valdījumā kādai citai ministrijai. |
| **10.** | Izziņā par atzinumos sniegtajiem iebildumiem par Veselības ministrijas informatīvā ziņojumā projektu “par SIA “Rīgas Austrumu klīniskā universitātes slimnīca” infrastruktūras sakārtošanu”(VSS – 349) | | Izziņā neparādās Tieslietu ministrijas 2020. gada 19. maijā paustais iebildums | **Ņemts vērā** | Visi iepriekš izteiktie iebildumi no 2018.gada par RAKUS informatīvo ziņojumu “Par SIA “Rīgas Austrumu klīniskā universitātes slimnīca” infrastruktūras sakārtošanu” ir izvērtēti, ņemti vērā papildinot, precizējot ziņojuma tekstu.  “Veselības ministrija, pamatojoties uz 2009.gada 24.februārī noslēgto Nekustamā īpašuma apsaimniekošanas līgumu Nr.72, ir nodevusi RAKUS kā valsts kapitālsabiedrībai, kurā Veselības ministrija ir valsts kapitāla daļu turētāja, savu tiešo funkciju nodrošināšanai, lietošanā un apsaimniekošanā valsts nekustamos īpašumus, kas ierakstīti zemesgrāmatā uz valsts vārda Veselības ministrijas personā, …” |
| **11.** | Ziņojuma projekts | | Saskaņā ar ziņojumā norādīto Veselības ministrija plāno nekustamo īpašumu atsavināšanu sabiedrības vajadzībām no privātpersonām. Līdz ar to var secināt, ka tiks aizskartas privātpersonu Latvijas Republikas Satversmes (turpmāk - Satversme) 105. pantā garantētās tiesības uz īpašumu. Tādējādi, Tieslietu ministrijas ieskatā, ziņojums faktiski uzskatāms cita starpā arī par Sabiedrības vajadzībām nepieciešamā nekustamā īpašuma atsavināšanas likumā (turpmāk – Atsavināšanas likums) paredzēto konceptuālo lēmumu. Tas savukārt nozīmē, ka ziņojumā iekļautajai informācijai ne vien jābūt plašai, bet arī konkrētai un precīzai, lai būtu skaidrs, kādas sabiedrības vajadzības tiks nodrošinātas, kāds projekts tiks realizēts, kādēļ tas nepieciešams, kurus nekustamos īpašumus tas varētu skart (jeb teritoriju, platību, atrašanās vietu), ja tas ir zināms uz konceptuālā lēmuma izstrādāšanas brīdi, kādēļ konkrētā sabiedrības vajadzība nav sasniedzama ar citiem līdzekļiem | **Ņemts vērā** | Sabiedrības vajadzībām nepieciešamā nekustamā īpašuma atsavināšanas likuma 2. pantā ir prezumēts, ka “Nekustamo īpašumu atsavina valsts aizsardzības, vides aizsardzības, veselības aizsardzības vai sociālās nodrošināšanas vajadzībām, sabiedrībai nepieciešamu kultūras, izglītības un sporta objektu, inženierbūvju un inženierkomunikāciju būvniecībai vai transporta infrastruktūras attīstībai, kā arī citu sabiedrības vajadzību nodrošināšanai, ja šis mērķis nav sasniedzams ar citiem līdzekļiem”  Viss informatīvais ziņojums papildināts plašāk ar skaidrojošo tekstu par zemes vienību ar kadastra Nr. 0100 122 2079, Nr. 0100 122 2078, atsavināšanu par labu valstij 5.lpp. |
| **12.** | Ziņojuma projekts | | Saskaņā ar Atsavināšanas likums 2. pantu nekustamo īpašumu atsavina sabiedrības vajadzību (veselības aizsardzības vai sociālās nodrošināšanas vajadzībām) nodrošināšanai, ja šis mērķis nav sasniedzams ar citiem līdzekļiem. Tāpat Atsavināšanas likuma 5. pantā noteikts, ka nekustamā īpašuma piespiedu atsavināšana sabiedrības vajadzībām pieļaujama izņēmuma gadījumos. Līdz ar to lūdzam papildināt/veidot ziņojumu, uzsverot, ka nekustamo īpašumu atsavināšana no privātpersonām ir nepieciešama veselība aizsardzības nodrošināšanai (piemēram, uzsverot arī Satversmē garantētās tiesības uz veselības aizsardzību), tāpat uzsverot un pamatojot, ka atsavināšana ir vienīgais iespējamais līdzeklis sabiedrības veselības aizsardzības nodrošināšanai | **Ņemts vērā** | Informatīvais ziņojums papildināts ar plašāku skaidrojošo tekstu 5.lpp. |
| **13.** | Ziņojuma projekts | | Atsavināšanas likumā noregulēta tieši nekustamo īpašumu atsavināšana sabiedrības vajadzībām. Konkrēts nekustamais īpašums var piederēt vai nu privātpersonai vai valstij. Turklāt konkrēti nekustamie īpašumi ir Veselības ministrijas valdījumā un SIA “Rīgas Austrumu klīniskā universitātes slimnīca” (turpmāk tekstā – RAKUS) lietojumā. Tāpat konkrēts nekustamais īpašums var sastāvēt vai nu tikai no zemes (zemes vienības) vai konkrētos gadījumos tikai no būves (ēkas), vai arī sastāv zemes (zemes vienības) un būves (ēkas) kā vienota īpašuma | **Ņemts vērā** | Informatīvais ziņojums papildināts ar plašāku skaidrojošo tekstu 15.lpp.  “RAKUS infrastruktūras attīstības realizēšanas nosacījumu izpildei nepieciešamo divu zemes gabalu ar kadastra Nr.0100 122 2117, uz kura izvietota valstij piederošā būve ar kadastra apzīmējumu 0100 122 2006 001 – LOC, un zemes gabals ar kadastra Nr.0100 122 2079, uz kura izvietotas valstij piederošās būves – ar kadastra apzīmējumu 0100 122 2079 002 – Patoloģijas centrs, ar kadastra apzīmējumu 0100 122 2079 001 – VTMEC, atsavināšanai par labu valstij Veselības ministrijas personā. Ievērojot 2010.gada 14.oktobrī pieņemtā Sabiedrības vajadzībām nepieciešamā nekustamā īpašuma atsavināšanas likuma 4.pantā noteikto, RAKUS ir vienojusies ar zemesgabalu īpašniekiem par labprātīgu nekustamā īpašuma atsavināšanu pret taisnīgu atlīdzību, kura zemesgabalu īpašnieku ieskatā nosakāma atbilstoši zemesgabalu kadastrālajai vērtībai…” |
| **14.** | Ziņojuma projekts | | Nekustamā īpašuma valsts kadastra likuma 1. panta 1. un 2. punktu kadastra apzīmējums ir “zemes vienībai, būvei, telpu grupai vai zemes vienības daļai piešķirta viennozīmīga, neatkārtojama un nemainīga ciparu kombinācija (identifikators)”, savukārt kadastra numurs ir nekustamajam īpašumam piešķirta viennozīmīga, neatkārtojama un nemainīga ciparu kombinācija (identifikators). Nekustamā īpašuma valsts kadastra likuma 6. panta pirmajā daļā noteikts, ka “nekustamais īpašums šā likuma izpratnē ir nekustamā īpašuma objekts (zemes vienība vai būve) vai šo objektu kopība (zemes vienība un būve), kas saskaņā ar likuma "Par nekustamā īpašuma ierakstīšanu zemesgrāmatās" normām atbilst pastāvīga nodalījuma prasībām”  Līdz ar to lūdzam minēt konkrētus nekustamā īpašuma kadastra numurus, kopā ar attiecīgo sastāvu, norādot arī kadastra apzīmējumu. Lūdzam pārbaudīt, vai termins kadastra numurs un kadastra apzīmējums ir pareizi lietots viscaur ziņojumam un vai tie atbilstoši Nekustamā īpašuma valsts kadastra informācijas sistēmā minētajam. Ja valstij piederoša būve atrodas uz privātpersonai piederošas zemes, tad to iespējams skaidri norādīt pirmo reizi raksturojot konkrēto valstij piederošo īpašumu – ka tāds un tāds valsts nekustamais īpašums atrodas uz privātpersonai piederoša zemes, norādot nekustamā īpašuma kadastra numuru un zemes vienības apzīmējumu. Ja piebraucamie ceļi (iespējams ir inženierbūves un kāda nekustamā īpašuma sastāvā) ir ar kadastra numuriem vai apzīmējumiem, tie ir jānorāda, tāpat, ievērojot vienotu terminoloģiju viscaur ziņojumā, noradīt, ka tie atrodas uz tādu un tādu privātpersonām piederošas zemes, nodrošinot piekļuvi valsts īpašumam | **Ņemts vērā** | Informatīvais ziņojums precizēts atbilstoši [www.kadastrs.lv](http://www.kadastrs.lv) |
| **15.** | Ziņojuma projekts | | Ne visur ir skaidrs piebraucamo ceļu tiesiskais stāvoklis – vai inženierbūves pieder privātpersonām, tāpat kā zeme, uz kuras tie atrodas, vai arī pieder pašvaldībai. Jo trešo personu apzīmējumā var būt gan privātpersona, gan pašvaldība. Ja inženierbūve vai zeme pieder pašvaldībai, Tieslietu ministrijas ieskatā, skaidrot, vai tas var radīt piekļuves problemātiku slimnīcai. Ja plāns ir attīstīt, tad valstij būtu iespējams jāatsavina īpašums no pašvaldības atbilstoši Publiskas personas mantas atsavināšanas likumam. Tāpat no ziņojuma nav saprotams, kas tiek plānots attiecībā uz tiem piebraucamajiem ceļiem, kas atrodas uz privātpersonai piederošas zemes un piebraukšana nav tiesiski sakārtota. Lūdzam papildināt ziņojumu ar nepieciešamo informāciju par piebraucamajiem ceļiem un, kas tiek plānots darīt, lai novērstu aprakstīto problēmu | **Ņemts vērā** | Informatīvais ziņojums papildināts ar tekstu 14.lpp.  “Slimnīcas pakalpojumu sniegšanas koncentrācija RAKUS galvenajā ēku kompleksā Hipokrāta ielā 2 un 4 īstenošana nav realizējama bez infrastruktūras sakārtošanas, kas panākama atsavinot par labu valstij Veselības ministrijas personā divu zemes gabalus:   * ar kadastra Nr.0100 122 2117, uz kura izvietota valstij piederošā būve ar kadastra apzīmējumu 0100 122 2006 001, kur izvietots LOC; * ar kadastra Nr.0100 122 2079, uz kura izvietotas valstij piederošās būves – ar kadastra apzīmējumu 0100 122 2079 002, izvietots Patoloģijas centrs, ar kadastra apzīmējumu 0100 122 2079 001, izvietots VTMEC, (Attēlā Nr.2 apvilkti ar sarkanu apli).   Abus zemesgabalus plānots izmantot Centrālā korpusa projekta realizācijas ietvaros, tajā skaitā iekšējo ceļu tīkla izveidošanai.” |
| **16.** | Ziņojuma projekts | | No ziņojuma izriet, ka tiek nomāta tikai daļa no zemes vienības, bet atsavināts tiks viss īpašums. Lūdzam skaidrot vai precizēt, vai tiks atsavināta iznomātā daļa (tātad daļa no privātpersonas nekustamā īpašuma) vai viss privātpersonas nekustamais īpašums | **Ņemts vērā** | Informatīvais ziņojums papildināts ar tekstu 6.lpp.  **“2. Zemes vienības ar kadastra Nr. 0100 122 2079 (1,1419 ha)** piespiedu noma ir pamatota ar to, ka nepieciešama piekļuve pie Veselības ministrijas valdījumā esošajām ēkām:   * Pataloģijas centrs - ēka ar kadastra apzīmējumu 0100 122 2079 002, Hipokrāta ielā 2, k-5, Rīgā, LV-1038; * VTMEC – ēka ar kadastra apzīmējumu 0100 122 2079 001, Hipokrāta ielā 2, k-6, Rīgā, LV-1038;   kas atrodas uz privātpersonām piederoša zemes gabala, un funkcionalitātes nodrošināšanai, piekļuve pie Pataloģijas centra un VTMEC jebkādā veidā tiek nodrošināta tikai pa šo privātpersonām piederošo zemesgabalu, kā arī to skar plānotā Ziemeļu ceļa piebrauktuve.  Pataloģijas centrs un VTMEC zemes vienību ar kadastra Nr. 0100 122 2079 nomā no privātpersonām atbilstoši noslēgtajiem zemes nomas līgumiem.  VTMEC saskaņā ar 2010.gada 6.decembra Zemes nomas līguma 1.punktu – nomā nekustamo īpašumu – zemes gabalu, īpašuma daļu 4032m2 platībā, grupa 122, grunts 2079.  RAKUS saskaņā ar2019.gada 27.februāra līgumu Nr.A2-2019/167, 1.1.punkta 3 apakšpunktu – nomā nekustamo īpašumu – zemes gabalu, īpašuma daļu 7387m2..” |
| **17.** | Ziņojuma projekts | | No ziņojuma izriet, ka divi nekustamie īpašumi no privātpersonām tiks atsavināti gan Centrālā korpusa attīstībai, gan īstenotiem, gan īstenošanā esošiem projektiem. Ņemot vērā, ka uz ziņojuma izstrādes brīdi ir zināmi konkrēti nekustamie īpašumi, Tieslietu ministrijas ieskatā, būtu skaidrāk jāataino, kas tiek plānots darīt. Proti, vai tā būs ceļu izbūve, Centrālā korpusa celtniecība, vai izbūvēs autostāvietas, vai tomēr autostāvietas izbūves uz pieguļošajām zemēm, kā ziņojumā minēts. Līdz ar to lūdzam skaidrot ziņojumā, ja ir iespējams, kura projekta ietvaros, kuru īpašumu izmantos; ja ziņojumā minētais ir uzskatāms par vienu projektu, tad skaidrāk izdalīt, vai to izmantos infrastruktūras attīstībai, novēršot piekļuves projektu; vai slimnīcas ēkas pārbūvei, lai nodrošinātu veselības aprūpes pakalpojumus | **Ņemts vērā** | Informatīvais ziņojums papildināts ar tekstu 10.lpp.  “Teritoriju Hipokrāta ielā 2 un 4, uz zemes vienības, kas jau pieder valstij Veselības ministrijas personā, plānots attīstīt, veicot jauna korpusa celtniecību (turpmāk tekstā – Centrālais korpuss), skatīt attēlu Nr.7, tā koncentrējot RAKUS pakalpojumu sniegšanu vienā teritorijā, kā arī veicot papildus autostāvvietu izbūvi, teritorijas labiekārtošanu, pārejas starp stacionāru „Gaiļezers” un LOC izbūvi. To paredzēts īstenot 2020. - 2025. gados, atbilstoši RAKUS vidējā termiņa darbības stratēģijai 2020.-2022. gadam.  Centrālā korpusa un infrastruktūras būvniecību ir plānots realizēt galvenokārt uz valsts īpašumā esoša zemes vienības ar kadastra apzīmējumu 0100 122 2078, bet tā skars arī piegulošos privātīpašniekiem piederošos zemesgabalus:   * ar kadastra Nr. 0100 122 2117, uz kura atrodas valsts īpašumā esošā ēka ar kadastra apzīmējumu 0100 122 2006 001 (stacionārs LOC); * ar kadastra Nr. 0100 122 2079, uz kura atrodas valsts īpašumā esoša ēka ar kadastra apzīmējumu 0100 122 2079 001 (VTMEC) un valsts īpašumā esoša ēka ar kadastra apzīmējumu 0100 122 2079 002 (Pataloģijas centrs). (skatīt attēlu Nr.5).” |
| **18.** | Izziņa par atzinumos sniegtajiem iebildumiem par Veselības ministrijas informatīvā ziņojumā projektu “par SIA “Rīgas Austrumu klīniskā universitātes slimnīca” infrastruktūras sakārtošanu”(VSS – 349)  Protokollēmuma projekts | | **Finanšu ministrija**  Precizēt protokollēmuma projekta 3.punktu, norādot finansējumu veselos *euro*. | **Ņemts vērā** | Protokollēmuma projektā finansējums noteikts veselos euro:  “Jautājumu par papildu valsts budžeta līdzekļu piešķiršanu 946 267  *euro* apmērā Informatīvā ziņojumā paredzēto pasākumu īstenošanai 2022.gadam izskatīt Ministru kabinetā likumprojekta “Par valsts budžetu 2022.gadam” un likumprojekta “Par vidējā termiņa budžeta ietvaru 2022., 2023. un 2024.gadam” sagatavošanas un izskatīšanas procesā kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām” |
| **19.** | Ziņojuma projekts | | **Finanšu ministrija**  Lūdzam papildināt ziņojuma projekta 2.2. sadaļu “Ar RAKUS infrastruktūras attīstību saistītās problēmas” ar atsaucēm uz Eiropas Reģionālās attīstības fonda projektiem, norādot projekta nosaukumu un nr., kurus īsteno Rīgas Austrumu klīniskā universitātes slimnīca. | **Ņemts vērā** | Informatīvais ziņojums papildināts ar tekstu 5.lpp  “RAKUS tiek īstenoti vērienīgi slimnīcas infrastruktūras attīstības projekti, kas tiek finansēti gan no pašu līdzekļiem, gan arī no Eiropas Reģionālās attīstības fonda (turpmāk tekstā – ERAF) līdzekļiem. Esošajā plānošanas periodā tiek īstenoti šādi ERAF projekti:   * Nr. 9.3.2.0/17/I/004 “SIA “Rīgas Austrumu klīniskā universitātes slimnīca” infrastruktūras attīstība”; * Nr. 4.2.1.2/18/I/058 “Stacionāra „Biķernieki” energoefektivitātes uzlabošana”; * Nr. 9.3.2.0/21/I/001 “SIA “Rīgas Austrumu klīniskā universitātes slimnīca” ēkas Hipokrāta ielā 4 infrastruktūras attīstība”.” |
| Atbildīgā amatpersona | |  | |
|  | | (paraksts) | |

Agnese Jurevica

Veselības ministrijas

Īpašumu un tehniskā nodrošinājuma nodaļas vadītāja

tālr. 60005510,

agnese.jurevica@vm.gov.lv